মহানগরীতে ফের অটো চালকের গুন্ডামি। রাসবিহারী এলাকায় মত্ত এক অটোচালকের অভব্যতার প্রতিবাদ করে আক্রান্ত হলেন কলেজ ছাত্রীর বাবা। ওই অটোচালক তাকে ইট দিয়ে আঘাত করেন বলে অভিযোগ। মত্ত অটোচালকের গুন্ডামির প্রতিবাদ করতে গেলে, ওই ছাত্রীর শ্লীলতাহানিও করা হয় বলে অভিযোগ।  
 ওয়েব ডেস্ক: মহানগরীতে ফের অটো চালকের গুন্ডামি। রাসবিহারী এলাকায় মত্ত এক অটোচালকের অভব্যতার প্রতিবাদ করে আক্রান্ত হলেন কলেজ ছাত্রীর বাবা। ওই অটোচালক তাকে ইট দিয়ে আঘাত করেন বলে অভিযোগ। মত্ত অটোচালকের গুন্ডামির প্রতিবাদ করতে গেলে, ওই ছাত্রীর শ্লীলতাহানিও করা হয় বলে অভিযোগ।   বেহালার বাড়িতে ফেরার জন্য রাসবিহারীতে বাবার সঙ্গে অটোর লাইনে দাঁড়িয়ে ছিলেন ওই ছাত্রী। অটোটি বেহালা রুটের হলেও, সেখানে যেতে অস্বীকার করে। প্রতিবাদ করলে, ছাত্রীর বাবার ওপর চড়াও হয় সুনির্মল দাস নামে ওই অটো চালক। পরে অভিযোগের ভিত্তিতে পুলিস অটোচালককে গ্রেফতার করে।